Many questions raised on hydroxicloroquine , Few countries criticizes | कोरोना के इलाज की 'संजीवनी' पर उठ रहे सवाल | Hindi News, राष्ट्र
May 28, 2020, 05:22 PM IST
नई दिल्ली: कोरोना वायरस के कारण पूरे विश्व में 58 लोग संक्रमित हो चुके हैं और मरने वालों की संख्या भी लगातार बढ़ रही है. जब कोरोना का संक्रमण पूरी दुनिया में फैल रहा था तब अमेरिका समेत कई देशों ने भारत से हाइड्रॉक्सिक्लोरोक्विन की मांग की थी और इसका प्रयोग मरीजों पर करने से सकारात्मक प्रभाव भी दिखा था.
56 से अधिक देश अपने यहां संक्रमितों पर इस दवाई का इस्तेमाल करते थे. अमेरिका और सल्वाडोर के राष्ट्रपति ने सार्वजनिक रूप से कहा था कि वे भी इस दवाई का प्रयोग करते हैं. अब कुछ यूरोपीय देशों ने इस दवाई पर सवाल खड़े किए हैं.
इन देशों ने जाहिर की नाराजगी
आपको बता दें कि कोविड 19 अहम मानी जाने वाली एंटी मलेरियल ड्रग हाइड्रोक्सीक्लोरोक्वीन पर संदेह कायम है. इसी कड़ी में यूरोपीय संघ के देश- फ्रांस, इटली और बेल्जियम ने COVID-19 उपचार के लिए हाइड्रोक्सीक्लोरोक्वीन का इस्तेमाल करने को लेकर अपनी नाराजगी जाहिर की है.
गंभीर रूप से संक्रमितों पर न करे इस्तेमाल
उल्लेखनीय है कि पेरिस में उस आदेश को रद्द कर दिया गया जिसमें गंभीर रूप से बीमार कोरोना वायरस रोगियों के इलाज के लिए डॉक्टरों को हाइड्रॉक्सीक्लोरोक्वीन दवा का उपयोग करने की इजाजत दी गई थी. इटली और बेल्जियम के अधिकारियों ने संबंधित अधिकारियों से क्लीनिकल ट्रायल को छोड़कर इस दवा के उपयोग पर बैन लगाने के लिए कहा.
WHO ने कहा है कि यह दवा, जिसे गंभीर रूप से बीमार कोरोना वायरस मरीजों के इलाज में इस्तेमाल किया जा रहा है, इसको लेकर सुरक्षा संबंधी चिंताएं हैं.
WHO रद्द कर चुका है वैश्विक ट्रायल
आपको बता दें कि . कुछ दिनों पहले विश्व स्वास्थ्य संगठन (WHO) ने सुरक्षा चिंताओं का हवाला देते हुए हाइड्रोक्सीक्लोरोक्वीन के वैश्विक ट्रायल को रद्द कर दिया था. ऑक्सफोर्ड यूनिवर्सिटी ने भी इसका पालन किया और इसे शुरू करने के एक सप्ताह के अंदर ही ग्लोबल ट्रायल को रोक दिया गया.
ICMR दवाई के पक्ष में
भारतीय आयुर्विज्ञान अनुसंधान परिषद (ICMR) इस दवाई के पक्ष में खड़ा है. ICMR की तरफ से कहा गया है कि भारत में हुए अध्ययनों में मलेरिया-रोधी दवा हाइड्रोक्सीक्लोरोक्वीन का कोई प्रमुख दुष्प्रभाव सामने नहीं आया है और इसका प्रयोग कोरोना के प्रारंभिक इलाज में सख्त चिकित्सा पर्यवेक्षण में जारी रखा जा सकता है.
ICMR का यह बयान ऐसे समय आया है जब विश्व स्वास्थ्य संगठन ने कहा कि कोविड-19 के संभावित इलाज के लिए चल रहे एक वैश्विक औषधि परीक्षण से, सुरक्षा संबंधी चिंता के मद्देनजर वह अस्थायी रूप से हाइड्रोक्सीक्लोरोक्वीन को हटाएगा.
HydroxicloroquineItalyquestions on chloroquineamericaICMR